text: [{"text_idx": "#000004", "text": "Rei\u00f0arri\u0301i\u00f0 Faroe Origin i\u0301 Runavi\u0301k arbei\u00f0ir vi\u00f0 \u00e6tlanum um at byggja eitt ny\u0301tt par at avloysa Ro\u0301k og Lerk, sum vo\u0301r\u00f0u seldir i\u0301 november i\u0301 2021"}, {"text_idx": "#000005", "text": "Ro\u0301kur og Lerkur vo\u0301r\u00f0u seldir av landinum i\u0301 2021 (Mynd \ud83d\udcf8 Sjo\u0301mansmissio\u0301nin)\nFaroe Origin a\u0301tti, aftana\u0301 s\u00f8luna, tvey p\u00f8r eftir, sum landa\u00f0u til virki\u00f0 i\u0301 Runavi\u0301k.\n- Faroe Origin arbei\u00f0ir i\u0301 l\u00f8tuni vi\u00f0 \u00e6tlanunum um at byggja eitt ny\u0301tt par, sum skal avloysa partrolararnar Ro\u0301k og Lerk, sum vo\u0301r\u00f0u seldir av landinum i\u0301 2021, men enn er hetta einki meira enn \u00e6tlanir, sigur Da\u0301vid Jacobsen fra\u0301 Var\u00f0anum, sum eigur ein part av Faroe Origin."}, {"text_idx": "#000006", "text": "Da\u0301vid Jacobsen fortelur vi\u0301\u00f0ari, at felagi\u00f0 hevur fingi\u00f0 tekningar fra\u0301 trimum skipasmi\u00f0jum.\n- Vit hava fingi\u00f0 tekningar fra\u0301 trimum ymsum skipasmi\u00f0jum. Einari i\u0301 Spania, einari i\u0301 Danmark og so hava vit eisini fingi\u00f0 eitt uppskot fra\u0301 Mest her i\u0301 F\u00f8royum, sigur Da\u0301vid Jacobsen."}, {"text_idx": "#000008", "text": "- Skipini vo\u0301r\u00f0u seld i\u0301 november i\u0301 2021, og nu\u0301 eru vit skjo\u0301tt i\u0301 juni 2023. Vit hava ti\u0301 nakrar fa\u0301ar ma\u0301na\u00f0ir eftir, um vit skulu var\u00f0veita r\u00e6ttindini, sum vit yvirto\u0301ku, ta\u0301 i\u00f0 vit keyptu skipini vi\u00f0 loyvum fra\u0301 Faroe Seafood, sum fo\u0301r a\u0301 heysin fyri n\u00f8krum a\u0301rum si\u0301\u00f0ani, sigur Da\u0301vid Jacobsen."}, {"text_idx": "#000009", "text": "Umframt Ro\u0301k og Lerk, sum Faroe Origin keypti a\u0301 sinni, keypti felagi\u00f0 eisini p\u00f8rini Stelk og Bak, sum er bygt i\u0301 Spania i\u0301 2002, og Heyk og Falk, sum er bygt i\u0301 Spania i\u0301 2007."}, {"text_idx": "#000012", "text": "M\u00f8guliga fara ny\u0301ggi Ro\u0301kur og Lerkur at si\u0301ggja solei\u00f0is u\u0301t um Mest f\u00e6r m\u00f8guleika at byggja partrolarar til Faroe Origin i\u0301 Runavi\u0301k, um verk\u00e6ltanin ver\u00f0ur framd (Mynd\ud83d\udcf8 Mest)"}]